
[bookmark: _GoBack]بەرگریکردنی پێشوەخت لە ئازاردان و ناوبژیکردنی بە کردەوە
شارەوانی "یوڤاسکولا" ، خوێندنی سەرەتایی و ناوەندی ساڵی ٢٠١٨ ی زایینی 
شارەوانی "یوڤاسکولا" ، پلانی خۆشگوزەرانی و باشتر ژیان ٢٠١٧ تا ٢٠٢٠
ڕاپۆرتی وەزارەتی فەرهەنگ و ڕۆشنبیریی لە سەر بەرگریکردن لە ئازاردان و پێشخستنی ئارامشی کاریی، بەندی ١٦ ی منداڵپارێزی "مانێر هەیم" ساڵی ٢٠١٨
پانێلی گشتی گفتوگۆکردنی خوێندنگە و ماڵەوە لە ڕێکەوتی  ١٧/٤/٢٠١٨ 
بەرگریکردنی پێشوەخت لە ئازاردان  لە سەر بنەمای پێشخستنی خۆشگوزەرانی، ئارامشی کاریی و هەر وەها لە سەربنەمای هونەرەی" هەست و کاردانەوەی بەرانبەر" دامەزراوە. 
دەبێت لە خوێندنگەکاندا پلانی تایبەت بۆ بەرگریکردن لە ئازاردان، و لە ئەگەری هەبوونی حاڵەتی ئازاردان، هەڵسووکەوتی  بە کردەوە بۆ ناوبژیکردن و هەر وەها پیاگەیشتن و چارەسەری دوای ئازارچیشتن  هەبێت . ئەم پلانە و ڕێنوێنی هەڵسووکەوتکردن دەبێت لە سەر ماڵپەڕی ئینترنتی خوێندنگە دابنرێت بۆ ئەوەی دایک و باوکان بتوانن بیخویننەوە، هەر وەها زانیاریی لە سەر ڕێکارەکانی یارمەتی دەرەوەیی، واتە ئەو یارمەتیانەی کە لە دەرەوەی خوێندنگە پێشکەش دەکرێن هەبێت. باشترین شێوە بۆ ڕوونبوونەوەی بابەتەکان ، هەڵسووکەوت و دەستێوەردانی خێرایە.
لە خوێندنگەکاندا بە شێوەیەکی بەرنامە بۆ داڕێژراو پڕۆگرامی" هونەری هەست و کاردانەوەی بەرانبەر" بەڕیوە دەبرێت. داڕشتن و بەڕێوەبردنی ئەم پڕۆگرامە لە ئەستۆی دەستەی گشتی چاکسازی خوێندکاران ، مامۆستای پۆل مامۆستای ڕێنوێنی وانەکان ، ڕێنوێنی شۆرای خوێندکاران و خوێندکارانی یارمەتیدەر دایە. هەر وەها مامۆستایانی وانەکان، کارمەندانی خوێندنگە و خوێندکارانی پشتیوانیش بە پێی پلانی لە پێشدا داڕیژراو لە داڕشتن و بەڕێوەبردنی ئەم پڕۆگرامەدا بەشداری دەکەن .
قوبووڵکردنی ئازاردان  وچاوپۆشیکردن لە ئازاردان سفرە واتە بە هیج شێوەیەک لە ئازاردان چاوپۆشی ناکرێت، جا ئەم ئازاردانە بەرانبەر بە منداڵ بێت یا گەورە ساڵ. دەستەبەربوونی پڕۆگرامی بەرگریکردنی پێشوەخت لە ئازاردان و لە ئەگەری هەبوونی حاڵەتی ئازاردان،  نواندنی هەڵسووکەوتی  بە کردەوە،  لە لایەن" دەستەی چاکسازیی  بۆ خوێندکار" و کارناسانی بواری پەروەردەوە  بە پێی پێداویستی خوێندنگەکان  بەدواداچوونی بۆ دەکرێت.هەموو ساڵێک لە لێژنەی پێشخستنی خوێندنی سەرەتایی و ناوەندیدا هەڵسەنگاندن بۆ ئەم پرۆگرامە دەکرێت  و بە پێی پێویست گؤڕانکاری بە سەردا دێت.

ئازاردان
· هەبوونی ڕای جیاواز و دەمقڕە بەشێکن لە کارتێکەریی بەرانبەر، لە بەینی مرۆڤەکاندا و لە هەل و مەرجێکدا سەرهەڵدەدەن کە جیاوازی بیر وڕا هەیە و هەر کەس و شتێکی دەوێت.      
· بە کەڵکوەرگرتن لە دەمقڕە و جیاوازیی بیروڕا دەتوانین فێری تاو و توێکردنی هەستە جیاوازەکان و ئاشتبوونەوە و پێکهاتن لە سەر دەمقڕەکانمان بین .
· هەبوونی دەمقڕە و بیروڕای جیاواز زۆربەی کات بە خێرایی تێپەڕ دەبێ ، بەلام دەتوانن ئێش بە دڵی بەرانبەرەکەت بگەیەنن،ئەو کات دەبێت پێک بێن و ئاشت ببنەوە. 
· هەڵسووکەوتی نابەجێ، بێڕێز، کەمتەرخەم و خراپ بەشێک نین لە ئازاردان ، بەڵام ئەم هەڵسووکەوتگەلە ڕاهاتن و خۆشی مرۆڤەکانی دەور و بەرت کەم دەکەنەوە و دڵخۆشی کارکردن لە خوێندنگە ناهێڵن و زۆربەی کاتیش دەبنە هۆی لە ناوچوونی ئارامشی کاریی لە خوێندنگەدا. ئەمەیش بە دۆستایەتی ،گیانی هاوکاریی و هەڵسووکەوتی بەینی مرۆڤەکان زەرەر دەگەیەنێت ، جا هەر لەبەر ئەمەش نابەجێیە.
· ئازاردان ئەوەیە کە هەمان خوێندکار بە بەردەوامی و بە ئەنقەست دەبێتە ئامانجی ئازاردانەکانی یەک یا چەند خوێندکار. 
· ئازاردان دەتوانێت لە بەین خوێندکارانی خوێندنگەدا ڕووبدات، بەڵام کەسی گەورەساڵیش لە خوێندنگەکەدا دەتوانێت پێگەی ئازاردەر یا ئازارچێشتووی هەبێت. 
· نموونەی ئازاردانی بێدەنگ ئەمانەن : جیاکردنەوە لە گرووپەکە، پشتی سەر قسەکردن، چاوتێبڕین، ئیشارەکردن، پشتلێکردن ، قسە لە گەڵ نەکردن و هەناسەی سارد هەڵکێشان
· نموونەی ئازاردان بە دەم ئەمانەن: ناو و ناتۆرە لێنان، بڵاوکردنەوەی دەنگۆ ، پێڕابواردن( شۆخی پێکردن) ، پێپێکەنین، لە ژێر لچەوە قسەکردن و هەڕەشەکردن
· نموونەی ئازاردانی جەستەیی ئەمانەن: پاڵتێوەنان ، هەڵگرتنی شتوومەک و شاردنەوەی ،دڕاندنی جل و بەرگ و لێدان 
· نموونەی ئازاردان لە ڕێگەی موبایل و ئینتەرنێتەوە ئەمانن: بڵاوکردنەوەی دەنگۆ، بەدناو کردن،لێدوانی دوور لە ئەدەب و ناشرین، بە چاوی نزم سەیرکردن،لە فرسەت گڕان بۆ زەربە لێدان، هەڕەشە و ڕق هەڵساندن، تەرێقکردنەوە و نزم کردنەوە، پەیامگەلی ناشرن و جنسی و ئەو پەیامگەلەی کە لە پشتیانەوە پەیامێک بۆ ناوزڕاندن هەیە، زۆرلێکردن، ئەزیەت کردن و دەستێوەردان لە کاروباری کەسێکی تر، لاساییکردنەوە بۆ پێڕابواردن و لاسایکردنەوەی کرداری کەسێک، درووستکردنی شەڕە دەمێ بە ئەنقەست، بڵاوکردنەوەی زانیاریی تایبەت یا فریوودانی کەسێکی تر بۆ بڵاوکردنەوەی زانیاریی تایبەت بە ژیانی خۆیەوە، جیاکردنەوە و تەریک کردن لە گرووپ یا لکاندن و زیادکردنی کەسێک لە ناو گرووپیکدا بە بێ ئیجازەی کەسەکە.


ڕێکارەکان لە  بەرگریکردنی پێشوەختدا  
خوێندکارەکان ڕێنمایی دەکرێن بۆ هەست بە بەرپرسیاریەتی کردن و پیشاندانی هەڵسووکەوتی باش لە هەموو هەلومەرجەکانی ژیانی ڕۆژانەیاندا. هەست بە بەرپرسیاریەتی بۆ نموونە ئەم بابەتانە لە خۆ دەگرێت: لە بەرچاوگرتنی کەسانی تر، پاراستنی ژینگە، بەرگریی کردن لە کەسانی کەم دەسەڵات و یارمەتیدانی کەسانی تر، بە پێشخستنی گیانی برایەتی لە ناو پۆلەکەدا هەوڵ دەدرێت بۆ ئەوەی گیانی پێکەوە هەڵکردنێکی باش لە ناو خوێندنگەدا بخولقێندرێت. لە پەروەردەدا جەخت لە سەر قەبووڵکردنی جیاوازییەکان دەکرێت، هەر وەها خوێندکاران ڕێنوێنی دەکرێن بۆ ئەوەی لە ڕێگەی هاتن بۆ خوێندنگەش بە باشی هەڵسووکەوت بکەن. 
· لە کۆمەڵگای خوێندنگەدا ڕێسا و رێنماییە نووسراوەکان وەک ڕێنمایی و مەرجەکان بۆ سەقامگیری خوێندنگە و پەیمانە جۆراوجۆرەکان لە سەر هەڵسووکەوت و ڕێکارەکان دیاریی دەکرێن.ڕێسا و ڕێنماییە نووسراوەکان بەشێکن لە پلانی پاراستنی هێمنایەتی ناو خوێندنگە.
· لە خوێندنگەدا بەرنامەی بەردەوامی  " هونەرەکانی هەست و کارتێکەریی بەرانبەر" پشتییوانی لێ دەکرێت.
· هەموو تاکەکانی ناو خوێندنگە ئاگاداری پڕۆگرامی بەرگریکردن لە ئازاردانن و بەڵێنیان داوە ئەم پڕۆگرامە بەڕێوە ببەن. هەر وەها بەڵێنیان داوە ڕێکارەکانی دستێوەردان( موداخلە) بۆ ڕێگەنەدان بە ئازاردان پەیڕەو بکەن. لە خوێندگەدا هەوڵ دەدرێت بۆ رەخساندنی کارتێکەرییەکی بەرانبەر و کراوە لە بەینی خوێندکاراندا ، هەر وەها هەوڵ دەردێت بۆ درووستکردنی سیستەمێکی دڵفراوانی کەلتووری کارکردن . ئەو ڕاستییەی کە ئازاردان بە هیچ شێوەیەک قەبووڵ ناکرێت، بۆ هەموان ڕوون دەکرێتەوە. 
· ساڵی خوێندن چالاکیگەلێکی پەیوەندیدار بەم مەبەستەوە( واتە بەرگریکردن لە ئازاردان) لە خۆ دەگرێت وەک سەعاتەکانی تەرخان کراو بۆ مامۆستای پۆل/ و مامۆستای ڕێنوێنی پۆل بۆ باس و ڕاوێژ لە سەر ئەم مەبەستە، بەرنامەی بەیانیان بۆ دەسپێکی خوێندن ،چالاکیگەلی جۆراو و جۆر و ڕۆژانێکی دیاریکراو بۆ چالاکی لەم بوارەدا.
· لە قوتابخانە پشتگیری چالاکی " برا یا خوشکی گەورە" و کاریی "قوتابیانی پشتیوان " دەکرێت، هەر وەها " گرووپی هاوساڵان و هاوچارەنووسان" بۆ کەوتنە بەین و ئاشتکردنەوە پشتیوانی دەکرێت. چالاکی لە گرووپی قوتابیانی پشتیوان دا دەبێت وەک وانەیەکی ئێختیاریی لێ بێت. 
· لە سەر مۆدیلی کارکردنی خوێندنگە و ڕێنوێنییەکانی ئاگاداریی پێویست بە سەرپەرەستی قوتابیان دەدرێت بۆ نموونە لە ڕێگەی کۆبوونەوەکانی دایک و باوکان لە گەڵ مامۆستایان و ماڵپەری خوێندنگەوە.
· کاتەکانی حەساننەوەی ڕۆژانەی بەینی سەعاتەکانی وانەوتنەوە بە چڕی چاودێری دەکرێن و لە ڕێگەی پەرەپێدانی کەلتووری ئاسایش و هێمنایەتییەوە خۆمان لەو حاڵەتانەی کە هەل و مەرج بۆ ئازاردان خۆش دەکەن دووردەخەینەوە. 
· بە بەردەوامی پرسیارگەلێک لە سەر کەش وهەوای پۆل/ قوتابخانە لە قوتابیان دەکرێت.گرووپی چاکسازیی بۆ قوتابیان بەم کارە هەڵدەستێت و ڕێنوێنی گونجاو بۆ تاووتوێکردن و پێداچوونەوەی پرسیارەکان دەدات. 
·  لە سەر بابەتەکانی بەرگریی لە ئازاردان و ڕێکارەکانی دەس بە کاربوونی خێرا لە ئەگەری هەبوونی ئازارداندا بە بەردەوامی لە گەڵ قوتابیاندا باس و ڕاوێژ دەکرێت.  
· بەرگریی لە ئازاردان دەکرێت بۆ نموونە بە پێک هێنانی گرووپگەلی جیاواز و دەستەبەندی لە بەینی قوتابیاندا، بە پەرەپێدانی کاری گرووهی و کاری دوو کەسی و هەر وەها بە باس کردن لە سەر ئەم مژارە لە کاتی وانەکاندا لە مەجالی گونجاودا 
هەستکردن بە هەبوونی ئازاردان و دەستێوەردان بۆ نەهێشتنی 
A- غیرەت دەنێینە بەر قوتابیان بۆ باسکردن لە سەر حاڵەتەکانی ئازاردان.
B- هەموو ئەو کارمەندانەی کە لە قوتابخانە کاردەکەن بە خێرایی تەداخولی حاڵەتەکانی ئازاردان دەکەن.
C- حاڵەتەکانی ئازاردان دەبێت بە خێرایی تاووتوێ بکرێن و دایک و باوکی قوتابییەکانی لێ ئاگادار بکرێنەوە. 
D- لە ڕێگەی ڕاپرسی بەردەوام لە قوتابیان لە کەم و زۆریی حاڵەتەکانی ئازاردان ئاگادار دەبینەوە.
لە هەل و مەرجی ئازاردان دا چۆن هەڵسووکەوت دەکەین
قوتابی 
· کاتێک هەست بە ئازاردان دەکەیت زۆر بە ڕاشکاوانەوە و بە ڕوونی ڕایگەیەنە خۆشت لە چی نایەت ، بۆ نموونە بە وتنی ئەم ڕستانە: " وازم لێ بێنە،چونکو خۆشم لەوە نایەت کە پێم دەڵێیت......" 
· لە کەسی ئازاردەر دوورکەوەرۆ.
· لە سەر هەر چەشنە ئازاردانێک کەسێکی گەورەساڵ ئاگادار بکەوە، بۆ نموونە ئەگەر خۆت ئازار دراویت یا خۆ ئازاری کەسیکت داوە، یا خۆ کاتێک دەبینیت هەڤاڵەکەت ئازار دەدرێت.
· دۆستی کەسی ئازاردراو بە و بە تەنیا جێی مەهێڵە.
· غیرەت بنی بەر کەسی ئازاردراو بۆ ئەوەی کەسێکی گەورەساڵی لێ ئاگادار بکاتەوە یائەوەی کە خۆت لە جێگەی ئەو بەم کارە هەڵسیت و کەسێکی گەورەساڵی لێ ئاگادار بکەیتەوە.
· ئەگەر ئازاردراویت ، هەوڵ بدە دۆست پەیدا بکەیت. لە بەر ئەوەی لە کەسانی دەوروبەرتا کەسانێکی گرینگ پەیدا دەبن کە پشتیوانی و هەبوونیان لە گەڵ تۆدا زۆر بەنرخە. بەیەکەوە بەهێزترن.
دایک و باوکی قوتابی
· ئەگەر گومانت هەیە لەوەی کە منداڵەکەت ئازاردراوە ، غیرەت بخە بەری بۆ ئەوەی باسی بابەتەکە بکات 
· هەوڵ بدە ڕوونی کەیتەوە، کە ئایا ئازاردانە بە ئەنقەست و بەردەوام بووە. هەستپێکردنی منداڵەت بە هەند وەربگرە و دڵخۆشی بدەوە.
· ئەگەر لە سەر ئازاردانی منداڵەکەت گومانت لا درووست بوو هەموو کاتێک پەیوەندی بە قوتابخانەوە بگرە، ئەگەریش منداڵەکەت لەم کارە مەنعی کردی ، دیسانەوە هەر پەیوەندی بە قوتابخانەوە بگرە.
· ئازاردانێک کە لە قوتابخانەدا ڕوویداوە هەر لە قوتابخانەیشدا تاووتوێ دەکرێت.
· ئەگەر منداڵەکەت لایەنی ئازاردەرە ، بۆ منداڵەکەتی ڕوونبکەرەوە کە تۆ بە هیچ شێوەیەک ئازاردان قەبووڵ ناکەیت. مامۆستای منداڵەکەت لەم بابەتە ئاگادار بکەرەوە.
· غیرەت بخە بەر منداڵەکەت بۆ ئەوەی لە گەڵ تۆدا بیر بکاتەوە لەوەی  کە چی دەتوانێت بکات بۆ بەرگریکردن لە ئازاردان. 
· تێگەیشتنی ئەرێنی (پوزەتیڤ) لە سەر خۆی( خۆناسینی ئەرێنی)  لە منداڵەکەتدا بەهێز بکە 

نموونەگەلی بەکردەوە لە حاڵەتەکانی ئازاردان دا
1 دۆزینەوە و هەستپێکردن و بە هاناوەچوون 
· هەستپێکردن و گومان یا دڵەڕاوکێی قوتابی و دایک و باوک وەک بناغەیەک دادەنرێن.
· هەر گەورەساڵێکی قوتابخانە دەتوانێت دەسپێشخەر بێت بۆ وەگڕخستنی ئەم کارە واتە بەرگریی لە ئازاردان

2 ڕوونکردنەوەی بابەت
· پێک دین لە سەر ئەوەی کە ئەرکی ڕوونکردنەوە و بەدواداچوونی حاڵەتەکە لە ئەستۆی کام گەورەساڵ دایە.
· مەبەستی سەرەکی لە ڕوونکردنەوەی حاڵەتەکە هێورکردنەوەی وەزعەکە و بە ڕوونی لێکدانەوەی بابەتەکەیە. 
· ڕوونی دەکەینەوە چی بووە و لایەنەکانی بەشداربوو لە حاڵەتەکەدا کێن
· قسەکردن لە گەڵ لایەنی ئازاردراو
· قسەکردن لە گەڵ لایەنی ئازاردەر
· بە پێی لەبار بوونی هەل و مەرجی حاڵەتەکە ئەو هەلە بۆ قوتابییەکان دەڕەخسێنین بۆ ئەوەی نموونەی چارەسەری خۆیان بخەنە ڕوو. 
· دایک و باوکی لایەنەکانی کێشەکە لە سەر بابەتەکە ئاگادار دەکرێنەوە. 
· بە پێی پێویست لە سەر بابەتەکە ئاگاداری بە هەموو پۆلەکە دەدرێت( بێ ئەوەی ناوی کەسێک ببرێت).
· بە پێی پێویست دایک و باوکی ئازاردەر و ئازاردراو بۆ هاودیتن بانگهێشتی قوتابخانە دەکرێن.
· بە پێی پێویست دایک و باوکی هەموو قوتابیانی پۆلەکە بانگهێشت دەکرێن.
3. ڕێکارەکان 
· ئەو کەسانەی دەس بەکار دەبن ئەمانەن: مامۆستایان،فەرمانبەرانی تری قوتابخانە،دایک و باوکی قوتابیان، مامۆستای تایبەت، بەرپرسی قوتابخانە، کارمەندی کاروباری کۆمەڵایەتی قوتابخانە، کاربەدەستانی کار وباری کۆمەڵایەتی(کارمەندانی سوسیال)، پەرەستاری قوتابخانە،پزیشکی بنکەی تەندروستی، دەروونناس و پۆلیس 
· ئەو ڕێکارانەی کە دەگیرێنە بەر
· داوای لێبووردن
· هەموو کات ماڵەوەی قوتابی ئاگادار دەکرێنەوە
· قسەکردن
· ئاشتبوونەوە و پێکهاتن
· سەپاندنی سزایی پەروەردەیی ( هێشتنەوە لە قوتابخانە دوای تەواو بوونی کاتی خوێندنی ڕۆژانە، سەرکۆنە بە نامە (ئاگادارکردنەوە بە نووسراوە) و دەرکردن لە قوتابخانە بۆ ماوەیەکی کاتی.
· قەرەبووکردنەوە ( ئەم بەشە هەموو کاتێک پێویستی بە بەڵێندان و قەبووڵکردن لە لایەن دایک و باوکانەوە هەیە).
4. چاوەدێری و بەدواداچوون
· بە پێی حاڵەتەکان ڕێکارەکانی داهاتوو دیاری دەکرین 
· بە پێی بەرنامەی داڕێژراو چاوەدێری و بەدواداچوون دەکرێت و لە پڕۆگرامی "ویلما" دا تۆمار دەکرێت( لە لایەن مامۆستای پۆلەوە یا لە لایەن ڕێنوێنی پۆلەوە).
تاووتوێکردنی حاڵەتگەلی ئازاردان لە قوتابخانە و ئەو ڕێکار و چاوەدێری و بە دواداچوونانەی کە بۆ چارەسەری ئەم مەبەستە دەگیرێنە بەر, هەموو جارێک لە بەشی بیرگەی  "ویلما" دا تۆمار دەکرێن. 

ڕێنوێنی بۆ دایک و باوکی ئەو منداڵ یا گەنجانەی کە لە ڕێگای ئینترنتەوە ئازار دەدرێن و لای دایک و باوکیان باسی دەکەن
· پشتیوانی منداڵەکەت بکە، بە جێگەی تۆمەتبارکردنی لە سەر بەکارهێنانی ئینترنت،سوپاسی لێبکە بۆئەوەی باسی بابەتەکەی بۆ کردویت.
· زۆربەی کات باشتر وایە وڵامی پەیامە ئازاردەرەکان نەدرێتەوە.
· بە منداڵەکەت بڵێ کە چۆن دەتوانێت شتەکانی تایبەت بە خۆی(شەخسی) لە تۆڕەکۆمەڵایەتییەکاندا بە ڕێک و پێکی تاووتوێ بکات. لە سەرەتادا خۆت لە گەڵ ئەو خزمەتگوزاریانەدا کە منداڵەکان کەڵکی لێوەردەگرن، ئاشنا ببە و ڕوونیکەرەوە کە ئایا مەجالی ئەوەی تێدایە بە چوونە ناو بەشی ڕێکخستنی خزمەتگوزاریەکە کاریگەری لە سەر پاراستنی شتەکانی تایبەت بە خۆت دابنێیت. لە زۆربەی خزمەتگوزارییەکاندا دەتوانیت بۆ نموونە دیتنی وێنە و پەیامەکان بۆ گرووپگەلێکی دیاریکراو سنووردار بکەیت.
· باشتر وایە بە کەڵکوەرگرتن لە پڕۆگرامی "ڕفاندنی وێنە"  پەیامەکە لای خۆت تۆمار بکەیت بۆ ئەوەی لە ئەگەری بەدوادا چوونی بابەتەکە لە دواڕۆژدا، کەڵکی لێوەربگیرێت.
· لە گەڵ منداڵ یا گەنجەکە بە جوانی تێفکرن کە چۆن دەتوانن  جارێکی تر لەم جۆرە پەیوەندیانە خۆیان بپارێزن.
· ئەگەر ئازاردەر و ئازاردراو یەکتر دەناسن ، باش وایە لەمە ئاگادار بن کە زۆربەی کات کەسێکی تری گەورە ساڵ پەیدا دەبێت کە هەر دوو لایەن بناسێت ( بۆ نموونە ڕێنوێن، مامۆستا، ڕێنوێنی کلووپ ، ڕاهێنەر و هتد...)
· ئەگەر ئازاردانی ئینترنتی لە قوتابخانەی منداڵەکەت دا ڕوویداوە واتە ئازاردەرەکە لە هەمان قوتابخانەی مندالەکەتدایە، باشتر وایە پەیوەندی بکەیت بە قوتابخانەوە.
· ئەگەر کردەوەیەک لە گەڵ یاسا و ڕێساکانی خزمەتگوزارییەکدا دژی یەکترن، پەیوەندی بکە بە ئەدمینی خزمەتگوزارییەکەوە.
· ئەگەر کردەوەکە نایاساییە ، پەیوەندی بکە بە پۆلیسەوە.
بۆ بەدەسهێنانی سەرچاوە وزانیاریی زیاتر سەردانی ئەم لینکەی خوراەوە بکە:

شێوازێک بۆ ڕێگرتن  لە هەڵەکانی منداڵان و گەنجان ،پێشخستنی گەشەپێدانی هەست بە بەرپرسیاریەتییە .


